2001/281/EY: Komission päätös, tehty 28 päivänä maaliskuuta 2001, tiettyjen lajien sellaisten siementen tilapäisestä kaupan pitämisestä, jotka eivät täytä neuvoston direktiivin 66/401/ETY, 66/402/ETY tai 69/208/ETY vaatimuksia (tiedoksiannettu numerolla K(2001) 784)



Virallinen lehti nro L 098 , 07/04/2001 s. 0023 - 0026



Komission päätös, tehty 28 päivänä maaliskuuta 2001, tiettyjen lajien sellaisten siementen tilapäisestä kaupan pitämisestä, jotka eivät täytä neuvoston direktiivin 66/401/ETY, 66/402/ETY tai 69/208/ETY vaatimuksia (tiedoksiannettu numerolla K(2001) 784) (2001/281/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY(1), sellaisena kuin se on viimeksi muutettuna direktiivillä 98/96/EY(2), ja erityisesti sen 17 artiklan, ottaa huomioon viljakasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/402/ETY(3), sellaisena kuin se on viimeksi muutettuna direktiivillä 1999/54/EY(4), ja erityisesti sen 17 artiklan, ottaa huomioon öljy- ja kuitukasvien siementen pitämisestä kaupan 30 päivänä kesäkuuta 1969 annetun neuvoston direktiivin 69/208/ETY(5), sellaisena kuin se on viimeksi muutettuna direktiivillä 98/96/EY, ja erityisesti sen 16 artiklan, ottaa huomioon eri jäsenvaltioiden ilmoitukset siementen saantivaikeuksista, sekä katsoo seuraavaa: (1) Saksassa ei ole saatavilla sen tarpeisiin nähden riittävästi sellaisia härkäpavun kevätlajikkeiden siemeniä, jotka täyttävät direktiivin 66/401/ETY vaatimukset itävyyden osalta. (2) Ranskassa ei ole saatavilla sen tarpeisiin nähden riittävästi sellaisia peltoherneen kevätlajikkeiden siemeniä, jotka täyttävät direktiivin 66/401/ETY vaatimukset itävyyden osalta. (3) Luxemburgissa ei ole saatavilla sen tarpeisiin nähden riittävästi sellaisia härkäpavun kevätlajikkeiden siemeniä, jotka täyttävät direktiivin 66/401/ETY vaatimukset itävyyden osalta. (4) Alankomaissa ei ole saatavilla sen tarpeisiin nähden riittävästi sellaisia vehnän kevätlajikkeiden siemeniä, jotka täyttävät direktiivin 66/402/ETY vaatimukset kasvustolle asetettujen edellytysten tarkastuksen osalta. (5) Itävallassa ei ole saatavilla sen tarpeisiin nähden riittävästi sellaisia härkäpavun, sinilupiinin ja soijapavun kevätlajikkeiden siemeniä, jotka täyttävät direktiivin 66/401/ETY tai 69/208/ETY vaatimukset itävyyden osalta. (6) Suomessa ei ole saatavilla sen tarpeisiin nähden riittävästi sellaisia pellavansiemeniä, jotka täyttävät direktiivin 69/208/ETY vaatimukset itävyyden osalta. (7) Ruotsissa ei ole saatavilla sen tarpeisiin nähden riittävästi sellaisia härkäpavun kevätlajikkeiden siemeniä, jotka täyttävät direktiivin 66/401/ETY vaatimukset itävyyden osalta. (8) Yhdistyneessä kuningaskunnassa ei ole saatavilla sen tarpeisiin nähden riittävästi sellaisia soijapavun siemeniä, jotka täyttävät direktiivin 69/208/ETY vaatimukset itävyyden osalta. (9) Näitä tarpeita ei ole mahdollista täyttää tyydyttävästi sellaisilla muista jäsenvaltioista tai kolmansista maista tuotavilla siemenillä, jotka täyttävät kaikki mainituissa direktiiveissä säädetyt vaatimukset. (10) Jäsenvaltioiden olisi sen vuoksi sallittava väljemmät vaatimukset täyttävien siementen kaupan pitäminen 30 päivään kesäkuuta 2001 asti. (11) Lisäksi jäsenvaltioiden, jotka ovat ilmoittaneet siementen saantivaikeuksista, olisi toimittava koordinoijina ja varmistettava, että lupien sallima kokonaismäärä ei ylitä tässä päätöksessä vahvistettua enimmäismäärää. (12) Tässä päätöksessä säädetyt toimenpiteet ovat maataloudessa, puutarhanviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Jäsenvaltioiden on sallittava tämän päätöksen liitteessä vahvistetuin edellytyksin sellaisten härkäpavun siementen, jotka eivät täytä direktiivissä 66/401/ETY vahvistettuja vähimmäisvaatimuksia itävyyden osalta, kaupan pitäminen koko yhteisön alueella 30 päivään kesäkuuta 2001 asti, jos seuraavat vaatimukset täyttyvät: a) siementen ensimmäinen markkinoille saattaja on saanut siihen luvan tämän päätöksen 9 artiklan mukaisesti; b) itävyys on vähintään 70 prosenttia, c) virallisessa etiketissä ilmoitetaan aa) siementen kuuluvan väljemmät vaatimukset täyttävään luokkaan; bb) virallisesta siemenkokeesta laaditussa selosteessa ilmoitettu itävyys. 2 artikla Jäsenvaltioiden on sallittava tämän päätöksen liitteessä vahvistetuin edellytyksin sellaisten peltoherneen siementen, jotka eivät täytä direktiivissä 66/401/ETY vahvistettuja vähimmäisvaatimuksia itävyyden osalta, kaupan pitäminen koko yhteisön alueella 30 päivään kesäkuuta 2001 asti, jos seuraavat vaatimukset täyttyvät: a) siementen ensimmäinen markkinoille saattaja on saanut siihen luvan tämän päätöksen 9 artiklan mukaisesti; b) itävyys on vähintään 75 prosenttia; c) virallisessa etiketissä ilmoitetaan aa) siementen kuuluvan väljemmät vaatimukset täyttävään luokkaan; bb) virallisesta siemenkokeesta laaditussa selosteessa ilmoitettu itävyys. 3 artikla Jäsenvaltioiden on sallittava tämän päätöksen liitteessä vahvistetuin edellytyksin sellaisten härkäpavun siementen, jotka eivät täytä direktiivissä 66/401/ETY vahvistettuja vähimmäisvaatimuksia itävyyden osalta, kaupan pitäminen koko yhteisön alueella 30 päivään kesäkuuta 2001 asti, jos seuraavat vaatimukset täyttyvät: a) siementen ensimmäinen markkinoille saattaja on saanut siihen luvan tämän päätöksen 9 artiklan mukaisesti; b) itävyys on vähintään 70 prosenttia; c) virallisessa etiketissä ilmoitetaan aa) siementen kuuluvan väljemmät vaatimukset täyttävään luokkaan; bb) virallisesta siemenkokeesta laaditussa selosteessa ilmoitettu itävyys. 4 artikla Jäsenvaltioiden on sallittava tämän päätöksen liitteessä vahvistetuin edellytyksin sellaisten vehnän siementen, jotka eivät täytä direktiivissä 66/402/ETY vahvistettuja vaatimuksia kasvustolle asetettujen edellytysten tarkastuksen osalta, kaupan pitäminen koko yhteisön alueella 30 päivään kesäkuuta 2001 asti, jos seuraavat vaatimukset täyttyvät: a) siementen ensimmäinen markkinoille saattaja on saanut siihen luvan tämän päätöksen 9 artiklan mukaisesti; b) virallisessa etiketissä ilmoitetaan, että aa) siemenet kuuluvat väljemmät vaatimukset täyttävään luokkaan; bb) siemenet täyttävät direktiivin 66/402/ETY liitteessä I säädetyt vaatimukset; cc) virallisessa tai virallisesti valvotussa tarkastuksessa siementen ei ole todettu täyttävän edellä bb kohdassa tarkoitettuja vaatimuksia; c) virallinen etiketti on väriltään ruskea. 5 artikla Jäsenvaltioiden on sallittava tämän päätöksen liitteessä vahvistetuin edellytyksin sellaisten härkäpavun, sinilupiinin ja soijapavun siementen, jotka eivät täytä direktiivissä 66/401/ETY tai 69/208/ETY vahvistettuja vähimmäisvaatimuksia itävyyden osalta, kaupan pitäminen koko yhteisön alueella 30 päivään kesäkuuta 2001 asti, jos seuraavat vaatimukset täyttyvät: a) siementen ensimmäinen markkinoille saattaja on saanut siihen luvan tämän päätöksen 9 artiklan mukaisesti; b) itävyys on - härkäpavulla: vähintään 65 %, - sinilupiinilla: vähintään 65 %, - soijapavulla: vähintään 65 %; c) virallisessa etiketissä ilmoitetaan aa) siementen kuuluvan väljemmät vaatimukset täyttävään luokkaan; bb) virallisesta siemenkokeesta laaditussa selosteessa ilmoitettu itävyys. 6 artikla Jäsenvaltioiden on sallittava tämän päätöksen liitteessä vahvistetuin edellytyksin sellaisten pellavansiementen, jotka eivät täytä direktiivissä 69/208/ETY vahvistettuja vähimmäisvaatimuksia itävyyden osalta, kaupan pitäminen koko yhteisön alueella 30 päivään kesäkuuta 2001 asti, jos seuraavat vaatimukset täyttyvät: a) siementen ensimmäinen markkinoille saattaja on saanut siihen luvan tämän päätöksen 9 artiklan mukaisesti; b) itävyys on vähintään 65 prosenttia; c) virallisessa etiketissä ilmoitetaan aa) siementen kuuluvan väljemmät vaatimukset täyttävään luokkaan; bb) virallisesta siemenkokeesta laaditussa selosteessa ilmoitettu itävyys. 7 artikla Jäsenvaltioiden on sallittava tämän päätöksen liitteessä vahvistetuin edellytyksin sellaisten härkäpavun siementen, jotka eivät täytä direktiivissä 66/401/ETY vahvistettuja vähimmäisvaatimuksia itävyyden osalta, kaupan pitäminen koko yhteisön alueella 30 päivään kesäkuuta 2001 asti, jos seuraavat vaatimukset täyttyvät: a) siementen ensimmäinen markkinoille saattaja on saanut siihen luvan tämän päätöksen 9 artiklan mukaisesti; b) itävyys on vähintään 75 prosenttia; c) virallisessa etiketissä ilmoitetaan aa) siementen kuuluvan väljemmät vaatimukset täyttävään luokkaan; bb) virallisesta siemenkokeesta laaditussa selosteessa ilmoitettu itävyys. 8 artikla Jäsenvaltioiden on sallittava tämän päätöksen liitteessä vahvistetuin edellytyksin sellaisten soijapavun siementen, jotka eivät täytä direktiivissä 69/208/ETY vahvistettuja vähimmäisvaatimuksia itävyyden osalta, kaupan pitäminen koko yhteisön alueella 30 päivään kesäkuuta 2001 asti, jos seuraavat vaatimukset täyttyvät: a) siementen ensimmäinen markkinoille saattaja on saanut siihen luvan tämän päätöksen 9 artiklan mukaisesti; b) itävyys on vähintään 60 prosenttia; c) virallisessa etiketissä ilmoitetaan aa) siementen kuuluvan väljemmät vaatimukset täyttävään luokkaan; bb) virallisesta siemenkokeesta laaditussa selosteessa ilmoitettu itävyys. 9 artikla Siemenviljelijän, joka haluaa saattaa markkinoille aiemmin markkinoimattomia siemeniä edellä 1-8 artiklassa säädettyjen poikkeuksien nojalla, on osoitettava lupahakemus sille jäsenvaltiolle, jossa hän toimii, ja mainittava poikkeus, jonka nojalla lupaa haetaan, sekä markkinoille saatettavien siementen laji ja määrä. Kyseisen jäsenvaltion on annettava viljelijälle lupa saattaa siemenet markkinoille, paitsi a) jos sillä on perusteltu syy epäillä, ettei viljelijä pysty saattamaan markkinoille sitä määrää siemeniä, jota varten se on lupaa hakenut; tai b) jos sen lajin siementen, joiden kaupan pitäminen sallitaan kyseisen poikkeuksen nojalla, kokonaismäärä luvan myöntämisen jälkeen ylittäisi tämän päätöksen liitteessä täsmennetyn enimmäismäärän. 10 artikla Jäsenvaltioiden on annettava toisilleen 1-9 artiklan soveltamiseksi tarvittava hallinnollinen apu. Seuraavat jäsenvaltiot (jotka ovat ilmoittaneet siementen saantivaikeuksista) toimivat 9 artiklan mukaisesti myönnettävien lupien koordinoijina ja varmistavat, että jäsenvaltioiden alueellaan toimiville siemenviljelijöille myöntämien lupien nojalla markkinoille saatettava siementen kokonaismäärä ei ylitä tämän päätöksen liitteessä vahvistettuja enimmäismääriä: - Saksa 1 artiklan osalta, - Ranska 2 artiklan osalta, - Luxemburg 3 artiklan osalta, - Alankomaat 4 artiklan osalta, - Itävalta 5 artiklan osalta, - Suomi 6 artiklan osalta, - Ruotsi 7 artiklan osalta, - Yhdistynyt kuningaskunta 8 artiklan osalta. Kun jäsenvaltio saa 9 artiklan mukaisen lupahakemuksen, sen on välittömästi ilmoitettava asianomaiselle koordinoijajäsenvaltiolle laji ja määrä, joita hakemus koskee. Koordinoijajäsenvaltion on välittömästi ilmoitettava ilmoituksen tehneelle jäsenvaltiolle, johtaisiko luvan myöntäminen kyseiselle lajille vahvistetun enimmäismäärän ylittymiseen. 11 artikla Jäsenvaltioiden on ilmoitettava viipymättä komissiolle ja muille jäsenvaltioille sellaisten siementen määrät, jotka on merkitty ja joita saa pitää kaupan koko yhteisön alueella tämän päätöksen mukaisesti. 12 artikla Tämä päätös on osoitettu kaikille jäsenvaltioille. Tehty Brysselissä 28 päivänä maaliskuuta 2001. Komission puolesta David Byrne Komission jäsen (1) EYVL 125, 11.7.1966, s. 2298/66. (2) EYVL L 25, 1.2.1999, s. 27. (3) EYVL 125, 11.7.1966, s. 2309/66. (4) EYVL L 142, 5.6.1999, s. 30. (5) EYVL L 169, 10.7.1969, s. 3. LIITE >TAULUKON PAIKKA>